Pujoe keu Tuhan ny'ang Mah'a Agông.
Seulaweuet saleuem keu Muhammadan
Rasul piléhan ny'ang that ta sanjông.
Kepada Sahbat meuhat 'oh lheueh nyan.
Keluarga sajan beu tapeulamông.
Para 'Ulama Auliya Tuhan.
Bèk tuwo rakan kuta ngön gampông.
Lheueh nyan keu Gurèe teuntèe tuwo tan.
Hormat lôn tuan ny'ang cukôp lamông.
Gurèe pengarang Abang lôn tuan.
Bak pembukaan horeumat sanjông.
Saleuem dua krak nibak karangan.
Dari lôn tuan Aneuk di gampông.
Pengarang Muda h'ana jabatan.
Meucarong pih tan nan pih tan agông.
Izin meulakèe gurèe lôn tuan.
Neuk peugot Taman rumöh ngön anjông.
Lôn peugot lampôh Gurèe beh sajan.
Teuma 'oh lheueh nyan pula ngön jagông.
Pula ngön kacang kadang meujan-jan.
Watèe trôh rakan tareubôh langsông.
Lôn pula campli ubi 'oh lheueh nyan.
Macam tanaman trôh bak- bak gadôh
Jampang teuingat meuhat lôn tuan.
Kana tanaman campli ngön jagông.
Napat di Gurèe lakèe bantuan.
Bak ulôn tuan neulakèeulông
Meunan Gurèe beh lôn bôh bandéngan.
Dalam karangan bacut lôn sigông.
Gantoe meusapat berjabat tangan.
Ngön ulôn tuan sang saboh gampông.
Izin beuraya rika karangan.
Cita lôn tuan Aneuk di gampông.
Meuheut ban Gurèe lagèe droe neuh nyan.
Peugot karangan kisah meusambông.
Kon meukeusut lôn susôn karangan.
Peugot tandéngan lagèe di panggông.
Meubèk neu anggap meuhat sayéngan.
Neukira rakan duek saboh payông.
Sya'ir lôn rika haba pedoman.
Seubagoe hiburan Seni tatampông.
Peumaju Budaya ata saboh jan.
Tanyoe seniman beuraya dukông.
Cahya di langèt meublèt-blèt h'an ban.
Bintang lam awan peungeuh peu reulông.
Medya husén peunyalén karangan.
Muda ruppawan Aneuk miet gampông.
Pucôk Kr.Sabé. 2 Mei 1983.
Pengarang Muda. Medya hus.Kr.Sabé
Acèh barat,Daerah Istimewa Acèh.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn ace_Latn